Cât poate fi amânat rapelul? Medicul Marinescu explică ce se întâmplă dacă a doua doză nu e făcută în 3 săptămâni.
A doua doză de vaccin Pfizer/BioNTech trebuie administrată după 21 de zile. Rapelul poate fi amânat câteva zile, fără să-şi piardă eficacitatea. Bătrânii şi bolnavii cronic trebuie să respecte schema de vaccinare.
Te îngrijorează faptul că rapelul poate fi amânat. Nu îți face griji, chiar dacă Agenţia Europeană a Medicamentului a recomandat ca a doua doză să fie făcută la exact 21 de zile.Medicul infecționist Adrian Marinescu îţi spune ce se întâmplă dacă rapelul nu este făcut în termen de trei săptămâni: "Dacă se amână un interval scurt de timp după cele 21 de zile nu este niciun fel de problemă. Sigur, recomandarea este ca rapelul să se facă cât mai repede. Dar avem un interval de până la şase săptămâni, interval care trebui să corespundă unei eficacităţi similare.“Află că nu sunt diferenţe de eficacitate ale vaccinului Pfizer, pe diferite categorii de vârstă, dar sunt categorii de vaccinaţi pentru care este bine să fie amânată a doua doză.Adrian Marinescu, medic infecționist: "Pentru persoanele vulnerabile, cei care au boli cronice sau sunt în vârstă, cred că ar fi bine ca acest rapel să se facă la 21 de zile sau în apropiere, pentru simplul motiv că efectul vaccinului maximal este în momentul în care ai făcut rapelul şi ai încă 7-10 zile.“.